མཐོ་རྒྱུགས་ཀྱི་བདེ་འཇགས་འགན་ལེན་བྱ་ཕྱིར་ཉེ་ཆར་སློབ་གསོ་པུས་ཞིང་ཆེན་ཁག་གི་མཐོ་སློབ་སློབ་བསྡུ་ཨུ་ལྷན་དང་མཐོ་རྒྱུགས་བདེ་འཇགས་ཀྱི་འགན་ཁྲིའི་ཡི་གེ་བཞག་ནས་སྒྲིག་འགལ་ངངཐབས་འདོནསློབ་བསྡུ་དང་ཚད་གཞི་དམའ་རུ་བཏང་ནས་སྒྲིག་འགལ་ངང་སློབ་བསྡུ་བྱེད་པའི་ནང་དོན་ལྡན་པའི་ས་གནས་ཀྱི་སྲིད་ཇུས་འདོན་མི་ཆོག་པ་དང་དོ་དམ་དང་ལྟ་སྐུལ་ཡག་པོ་མ་བྱས་པའི་རྐྱེན་གྱིས་ཡིག་རྒྱུགས་ལས་དོན་སྒྲིག་འཛུགས་ཐད་ནོར་འཛོལ་ཆེན་པོ་བྱུང་བ་སོགས་ཀྱི་བྱེད་སྤྱོད་ཐོན་ཚེ་ཁྲིམས་ལྟར་འགན་འཁྲི་བདའ་འདེད་གཏོང་དགོས་པའི་བླང་བྱ་བཏོན་པ་རེད།ཉེ་ཆར་སློབ་གསོ་པུའུ་དང་ཞིང་ཆེན་ཁག་གིས་ལོའི་མཐོ་རྒྱུགས་ཀྱི་ཐེར་འདོན་ཁ་པར་ཤར་གཏོང་བྱས་པས་རྒྱ་ཆེའི་རྒྱུགས་སྤྲོད་སློབ་མ་དང་ཁྱིམ་བདག་དང་དེ་བཞིན་སྤྱི་ཚོགས་ལས་རིགས་ཁག་གི་མི་སྣས་ད་ལོའི་མཐོ་རྒྱུགས་ཀྱི་བདེ་འཇགས་དང་འབྲེལ་བ་ཡོད་པའི་ཁུངས་སྣེ་དུས་ཐོག་ཏུ་ཐེར་འདོན་སྙན་ཞུ་བྱེད་པར་དགའ་བསུ་ཞུ་རྒྱུ་ཡིན་པ་རེད།སློབ་གསོ་པུའུ་དང་དེ་བཞིན་ཞིང་ཆེན་ཁག་གིས་ཐེར་འདོན་སྙན་ཞུའི་ཁུངས་སྣེ་གཞིར་བཟུང་དུས་ཚོད་དང་པོར་ཞིབ་བསྡུར་ཐག་གཅོད་བྱས་ནས་མཐོ་རྒྱུགས་ཀྱི་བདེ་འཇགས་སྲུང་སྐྱོང་ཏན་ཏིག་བྱ་རྒྱུ་ཡིན་པ་རེད།